text: Rømø har fået ny landbetjent.
  26 marts 2010 kl. 08.01
  De 700 beboere og to millioner turister på Rømø har fået ny landbetjent. 39-årige Jens Møller Jensen er Danmarks yngste af slagsen - posten som landbetjent er nemlig ikke længere sidste job før pensionen.
  Bor på Rømø
  Jens Møller Jensen bor i forvejen på Rømø, på en landbrugsejendom på Hattesvej i Tvismark, som han driver med kødkvæg.
  Jens Møller Jensen har arbejdet på stationen i Tønder siden år 2000 primært hos kriminalpolitiet.
  
  Kontor på nedlagt skole  
  Indtil Jens Møller Jensen får indrettet kontor på sin bopæl, vil han have kontortid hver onsdag mellem kl. 15 og kl. 17 på den nedlagte Rømø Skole på Engvej 5. Landbetjenten kan desuden træffes på telefon 72 58 46 13.
  
  Næstyngste på Fanø
  Landbetjent Erik Nielsen er gået på pension i 2009. Danmarks næstyngste landbetjent er lige i nabolaget - han holder til på Fanø.
  